Fiona Thornewill

Fiona Thornewill (født 10. juli 1966 i Nottinghamshire i England) er en engelsk oppdager og polfarer som i 2003/2004 gikk til Sydpolen på ski, helt alene og helt uten hjelp. Hun brukte 42 dager på å gå strekningen på 700 miles.

Thornwell drev med flere idretter som barn, spesielt turn, hestesport og hun gikk på skøyter. Hun ble utdannet ved Lowes Wong Junior School i nærheten av Southwell før hun begynte ved The Rodney School i Kirklington i Newark and Sherwood. Senere arbeidet hun som administrator for det britiske flyvåpenet RAF hvor hun kunne få erfaring med å fly og med gliding. Hun åpnet også sin egen gymsal, men tragedien rammet henne da hennes mann, Bill, ble drept i en trafikkulykke. 

I 1992 møtte Fiona sin ektemann nummer to, Mike, som introduserte henne for flere utendørs idretter som f.eks. fjellklatring. Mike hadde også ambisjoner om å krysse Sydpolen og disse planene ble Fiona oppfordret til å følge. 

I 2000 ble Mike og Fiona det første ekteparet til å nå Sydpolen sammen. Catherine Hartley var også med dem på denne turen som en guide. Thornewill ble tildelt Order of the British Empire for sine tjenester for Storbritannia. 

I 2001 satte Mike og Fiona opp en ny ekspedisjon, denne gangen hadde de planer om å komme seg helt til Nordpolen, og samtidig samle inn penger til forskjellige veldedighetsorganisasjoner i løpet av denne prosessen. For å guide dem var den kanadiske fjellklatreren og arktiske eventyreren Paul Landry med. De nådde sin destinasjon på Nordpolen etter 56 dagers vandring. 

Fionas største prestasjon kom i 2004, da hun nådde Sydpolen den 10. januar dette året, og hun slo dermed sin største rival Rosie Stancer under denne prosessen. Den forrige rekorden på å nå denne polen var på 44 dager, og den forrige bestetiden for en kvinne var på 50 dager. Denne rekorden var satt av den norske polfareren Liv Arnesen.

 Heder 

 2000: Pride of Britain
 2001: R.A.D.A.R - People of the Year.
 2004: European Woman of Achievement.
 2004: Royal Institute of Navigation - Achievement Award.
 2004: Explorers Web - Best expedition of 2004.
 2004: Midlander Of The Year.
 2005 : MBE

 Referanser 

 Eksterne lenker 



Kategori:Order of the British Empire (MBE)
Kategori:Britiske oppdagere
Kategori:Britiske polfarere
Kategori:Artikler i Antarktis-prosjektet